3. ลักษณะการประกอบธุรกิจ

บริษัทก่อตั้งเมื่อวันที่ 1 มีนาคม 2538 เดิมใช้ชื่อว่า ศูนย์บริการอินเทอร์เน็ตประเทศไทย
(Internet Thailand Service Center : ITSC) เพื่อให้บริการอินเทอร์เน็ตในเชิงพาณิชย์
ITSC เป็นหน่วยงานย่อยภายใต้ สำนักงานพัฒนาวิทยาศาสตร์และเทคโนโลยีแห่งชาติในสังกัด
กระทรวงวิทยาศาสตร์เทคโนโลยีและสิ่งแวดล้อม จนกระทั่งเมื่อวันที่ 14 พฤษภาคม 2539
คณะรัฐมนตรีได้มีมติให้ดำเนินการจัดตั้งเป็นบริษัท อินเทอร์เน็ตประเทศไทย จำกัด เมื่อวันที่ 13
พฤษภาคม 2540 ด้วยทุนจดทะเบียน 16 ล้านบาท
โดยมีวัตถุประสงค์หลักในการดำเนินธุรกิจเพื่อให้บริการเชื่อมต่ออินเทอร์เน็ตสำหรับบุคคลทั่วไป
บริษัท อินเทอร์เน็ตประเทศไทย จำกัด
ถูกจัดตั้งเป็นรัฐวิสาหกิจภายใต้การกำกับดูแลของกระทรวงวิทยาศาสตร์เทคโนโลยีและ สิ่งแวดล้อม
(ในขณะนั้น) ต่อมาเมื่อวันที่ 9 ตุลาคม 2540 บริษัทได้รับอนุมัติจากการสื่อสาร แห่งประเทศไทย
(ในขณะนั้น) ให้บริษัทประกอบธุรกิจเป็นผู้ให้บริการเชื่อมต่ออินเทอร์เน็ต แก่กลุ่มลูกค้านิติบุคคล
องค์กร และบุคคลธรรมดา โดยได้รับใบอนุญาตประเภทไม่มีการสิ้นสุดอายุการได้สิทธิดำเนินการ

ในวันที่ 28 สิงหาคม 2544 บริษัทได้รับอนุญาตให้เป็นบริษัทจดทะเบียนใน
ตลาดหลักทรัพย์แห่งประเทศไทย ในภาคอุตสาหกรรมเทคโนโลยี
หมวดเทคโนโลยีสารสนเทศและการสื่อสาร และเปลี่ยนเป็นบริษัทมหาชนพร้อมเพิ่มทุนจดทะเบียนจาก
16 ล้านบาท เป็น 250 ล้านบาท บริษัทมีชื่อเรียกสั้นๆ เป็นที่รู้จักกันอย่างแพร่หลาย คือ ไอเน็ต
(“INET”) ณ วันที่ 31 ธันวาคม 2552 ไอเน็ตมีทุนจดทะเบียนเป็นหุ้นสามัญ 333,333,333 หุ้น
และเรียกชำระแล้ว 250,020,799 บาท มูลค่าที่ตราไว้หุ้นละ 1 บาท
ไอเน็ตมีสัดส่วนการถือหุ้นโดยผู้ถือหุ้นรายใหญ่และรายย่อย ดังนี้

-   พนักงานและผู้ลงทุนทั่วไปถือหุ้นในอัตราร้อยละ 51

-   สำนักงานพัฒนาวิทยาศาสตร์และเทคโนโลยีแห่งชาติ ถือหุ้นในอัตราร้อยละ 17

-   บริษัท ทีโอที จำกัด (มหาชน) (“ทีโอที”) ถือหุ้นในอัตราร้อยละ 16

-   บริษัท กสท โทรคมนาคม จำกัด (มหาชน) (“กสท.”) ถือหุ้นในอัตราร้อยละ 16

ปัจจุบันสำนักงานใหญ่ของบริษัทตั้งอยู่เลขที่ 1768 อาคารไทยซัมมิททาวเวอร์ ชั้น 10 – 12 และชั้น
IT ถนนเพชรบุรีตัดใหม่ แขวงบางกะปิ เขตห้วยขวาง กรุงเทพมหานคร 10310

บริษัท อินเทอร์เน็ตประเทศไทย จำกัด (มหาชน) หรือไอเน็ต (INET)
เป็นผู้นำการบริการทางไอซีทีโซลูชั่นส์และแอพพลิเคชั่นส์ต่างๆ ที่หลากหลาย
เพื่อรองรับความต้องการของธุรกิจ ทุกระดับรวมทั้งบริการพาณิชย์อิเล็กทรอนิกส์
ระบบการชำระเงินออนไลน์ที่มีความปลอดภัยสูง แก่องค์กรธุรกิจและผู้ใช้อินเทอร์เน็ตทั่วประเทศ
ระบบรับสมัครบุคลากรผ่านอินเทอร์เน็ตครบวงจรที่ได้รับความไว้วางใจจากหน่วยงานชั้นนำของประเทศ
โดยมีการสร้างสรรค์และพัฒนาบริการไอซีทีตลอดจนบริการเสริมที่ทันสมัยอย่างต่อเนื่อง
เพื่อตอบสนองทุกความต้องการของธุรกิจลูกค้าหลากหลาย อุตสาหกรรมทั้งขนาดใหญ่ กลาง และเล็ก

ทุกบริการของไอเน็ตพัฒนาบนโครงข่าย IP ที่สมบูรณ์แบบที่สุดแห่งหนึ่งของประเทศ
เชื่อมต่อกับเครือข่ายภายในประเทศและทั่วโลกผ่านช่องสัญญาณความเร็วสูง
เพื่อให้ผู้ใช้บริการเข้าถึงและแลกเปลี่ยนข้อมูลได้อย่างฉับไวและมั่นใจได้ในเสถียรภาพการให้บริการสูงสุด
ด้วยศูนย์ปฏิบัติการเครือข่าย Network Operation Center (NOC) ถึง 2 แห่ง ซึ่งตั้งอยู่ที่
อาคารไทยซัมมิท ทาวเวอร์ และอาคารบางกอกไทยทาวเวอร์ โดยแต่ละแห่งมีวงจรเชื่อมต่อ
ทั้งในและต่างประเทศแยกออกจากกัน ทำให้สามารถทำงานทดแทนกันได้
รวมทั้งมีระบบสนับสนุนโครงสร้างพื้นฐานด้านต่างๆ อย่างเต็มระบบทำให้ทุกการสื่อสารไม่ติดขัด

นอกจากนั้นยังมีการเชื่อมต่อทั้งสองอาคารเข้าหากันด้วยเทคโนโลยี Gigabit Ethernet
และมีวงจรสำรองผ่านเครือข่าย MetroLAN ในลักษณะ Ring Network จึงทำให้ไอเน็ตโดดเด่น
ในธุรกิจผู้ให้บริการอินเทอร์เน็ตของไทยในการให้บริการเชื่อมต่ออินเทอร์เน็ตอย่างต่อเนื่อง
ตลอดเวลา นอกจากนี้ การให้บริการของไอเน็ตไม่ได้มีเพียงการเชื่อมต่อเข้าสู่เครือข่ายเท่านั้น
แต่ไอเน็ตยังเสนอบริการคุณภาพที่ครอบคลุมกิจกรรมทางไอซีทีที่สำคัญ
ซึ่งจะช่วยให้เกิดความรู้ความชำนาญในเชิงธุรกิจสำหรับการสนับสนุนการดำเนินกิจการของลูกค้า

บทบาทสำคัญของไอเน็ต คือ การเป็นศูนย์กลางบริการสื่อสารอิเล็กทรอนิกส์และ
ระบบเครือข่ายที่สำคัญของประเทศ
ซึ่งมีจุดมุ่งหมายที่จะช่วยยกระดับการทำธุรกิจสู่กระบวนการใหม่ที่ล้ำยุคเหนือกว่าด้วยประสิทธิภาพและต้นทุนที่ต่ำลง
โดยมุ่งเน้นไปที่การพัฒนาบริการตาม ความต้องการของลูกค้าเป็นหลัก (Customer-Centric)
ทำให้สามารถตอบสนองการใช้เทคโนโลยีไอซีทีอย่างเหมาะสมกับกลุ่มอุตสาหกรรมประเภทต่างๆ
อาทิ ธุรกิจการเงินการธนาคาร (Banking and Finance) กลุ่มโรงงานอุตสาหกรรม
(Manufacturing) กลุ่มหน่วยงานราชการ (Government) และกลุ่มธุรกิจขนาดกลางและย่อม
(SMEs) ฯลฯ รวมถึงการสร้างมูลค่าเพิ่มหรือ “Value-added Services” ให้แก่ผู้ใช้บริการ
ด้วยการพัฒนาโซลูชั่นส์และแอพพลิเคชั่นส์ต่างๆ ที่ทันสมัย
อย่างไม่หยุดยั้งด้วยทีมงานมืออาชีพที่มากด้วยประสบการณ์ และเข้าใจทุกธุรกิจอย่างแท้จริง
เพื่อสร้างโอกาสทางธุรกิจและเพิ่มศักยภาพทางการแข่งขันอันเป็นพลังขับเคลื่อนเศรษฐกิจไทย
ให้ทัดเทียมกับต่างชาติ

โดยลักษณะการประกอบธุรกิจการให้บริการของไอเน็ต แบ่งออกเป็น 3 ส่วนหลัก ดังนี้

1. การให้บริการ Internet Access (การให้บริการเชื่อมต่ออินเทอร์เน็ตเพื่อธุรกิจ) แบ่งเป็น
3 กลุ่ม คือ

-   

-   MetroLAN - บริการเชื่อมต่ออินเทอร์เน็ตด้วยเทคโนโลยี Ultra hi-speed Internet

  รองรับการใช้งานอินเทอร์เน็ตทั้งส่งและรับความเร็วสูงถึง 100 เมกะบิตต่อวินาที

-   Enterprise Access - บริการเชื่อมต่ออินเทอร์เน็ตคุณภาพสำหรับองค์กร
    ด้วยการเชื่อมต่อผ่านวงจรเช่า (Leased Line)

-   Broadband Internet - บริการเชื่อมต่ออินเทอร์เน็ตแบบ Unlimited พร้อมทั้งบริการ

  One-Stop Service ช่วยบริหารจัดการครบวงจรจากทีมงานผู้เชี่ยวชาญ

2. การให้บริการแบบ Business Solutions
บริการไอซีทีครบวงจรที่เกี่ยวกับเทคโนโลยีสารสนเทศและการสื่อสารเพื่อเติมเต็มทุกความต้องการและเสริมประสิทธิภาพการดำเนินธุรกิจยุคใหม่
โดยบูรณาการ (Integrated)
พื้นฐานทรัพยากรเครือข่ายและความเชี่ยวชาญการให้บริการลูกค้าองค์กรชั้นนำผสานกับความร่วมมือจากพันธมิตรเกิดเป็นกลุ่มบริการ
Business Solutions 5 กลุ่มหลัก คือ Business Collaboration Solutions,
e-Business & Media Services, Banking & Financial Services, ICT Services
และ Managed Security Solutions

3. ศูนย์จัดเก็บข้อมูล (INET Data Center) การให้บริการศูนย์จัดเก็บข้อมูลคอมพิวเตอร์ของ
ทุกองค์กรธุรกิจด้วยโครงข่ายที่มีเสถียรภาพและระบบรักษาความปลอดภัยสูงสุด พร้อมด้วย
ทีมผู้เชี่ยวชาญด้านเครือข่ายที่ให้การดูแลและคำปรึกษาสนับสนุนบริการตลอด 24 ชั่วโมง

การเปลี่ยนแปลงที่สำคัญของบริษัทในปี 2552

ในปี 2552 ไอเน็ตเปิดให้บริการการปกป้องภัยคุกคามครบวงจรผ่านระบบ Cloud Computing
เป็นการบริหารจัดการด้านความปลอดภัยของข้อมูลเครือข่ายและ เครื่องคอมพิวเตอร์
โดยไอเน็ตได้ร่วมมือกับบริษัท ไซแมนเทค (ประเทศไทย) จำกัด (Symantec)
ออกโซลูชั่นส์ใหม่ภายใต้ชื่อ “Inet - Endpoint Security Solutions”
เพื่อยกระดับการดูแลและ ปกป้องเครื่องคอมพิวเตอร์ปลายทาง จากภัยคุกคามของมัลแวร์
(Malware) สแปมเมล์ (Spam Mail) รวมถึงโซลูชั่นส์เพื่อการสำรองและกู้คืนข้อมูล (Backup
and Recovery) สำหรับองค์กรธุรกิจด้วยสุดยอดเทคโนโลยีที่ตอบสนองทุกความต้องการ
พร้อมด้วยรูปแบบ การให้บริการแบบเช่าใช้ผ่านอินเทอร์เน็ต (Cloud Computing)
รายแรกของประเทศ

การเปิดให้บริการ Inet - web Xference บริการประชุมทางไกลออนไลน์แบบ Real time
ผ่านเว็บไซต์ไร้ขีดจำกัด ประหยัดค่าใช้จ่าย พร้อมด้วยฟังก์ชั่นตอบสนองการทำงานที่หลากหลาย
ช่วยประหยัดเวลาและค่าใช้จ่ายในการเดินทาง เหมาะสำหรับองค์กรที่มีการประชุมทางไกล
การติดต่อระหว่างหน่วยงานต่างสาขา การแนะนำสินค้าหรือบริการให้กับลูกค้า
การจัดสัมมนาออนไลน์ หรือสถาบันการศึกษาที่มีการเรียนการสอนแบบทางไกล

นอกจากนี้ไอเน็ตได้เพิ่มวงจรระหว่างประเทศ (International Internet Gateway : IIG)
จาก 350 Mbps เป็น 400 Mbps
ซึ่งการเพิ่มวงจรระหว่างประเทศในครั้งนี้เป็นการเพิ่มศักยภาพบริการและรองรับการใช้งานอินเทอร์เน็ตเกตเวย์ไปต่างประเทศของลูกค้าได้อย่างมีประสิทธิภาพและไม่ติดขัดแม้เกิดกรณีฉุกเฉิน
ตลอดจนรองรับบริการใหม่ๆ ที่จะตอบรับความต้องการของ ทุกธุรกิจ
โดยเฉพาะองค์กรที่ต้องการเครือข่ายมากกว่า 1
เส้นทางที่มีความเสถียรและใช้งานได้อย่างต่อเนื่องตลอดเวลา
อีกทั้งได้ปรับขนาดวงจรระหว่างอาคารที่ให้บริการ MetroLAN จาก ขนาดความเร็ว 1 Gbps เป็น
10 Gbps

ไอเน็ตได้พัฒนานิตยสารออนไลน์ By Your Side
ซึ่งเป็นช่องทางสื่อสารกับลูกค้าอย่างต่อเนื่องตลอดเวลา 3 ปี
โดยนิตยสารออนไลน์จะมีข้อมูลข่าวสารไลฟ์สไตล์และไอที
รวมถึงบทสัมภาษณ์แนวคิดและการใช้ชีวิตของผู้นำทางธุรกิจ นิตยสารออนไลน์ By Your Side
ส่งตรงถึงลูกค้าและ ผู้สนใจทั่วไป ซึ่งสมัครรับข่าวสารได้ที่ http://www.inet.co.th

เป้าหมายการดำเนินธุรกิจ

  ไอเน็ตมีวิสัยทัศน์ในการให้บริการที่มีความแตกต่างและเป็นส่วนหนึ่งในการดำเนินชีวิตของผู้ใช้บริการอย่างแท้จริง
  ตามแนวคิด “To make “Information finds you” a reality”
  ไอเน็ตมุ่งเน้นการดำเนินงานเพื่อให้ผู้ใช้บริการได้รับบริการที่ตรงต่อความต้องการและส่งเสริมให้การดำเนินชีวิตและประกอบธุรกิจในรูปแบบต่างๆ
  ของผู้ใช้บริการมีความสะดวกสบาย คล่องตัว และ ให้ผลตอบแทนสูงสุดแก่ผู้ถือหุ้น ผู้ใช้บริการ
  พันธมิตรทางธุรกิจและต่อสังคมไทย

  ไอเน็ตเชื่อมั่นว่าศักยภาพเป็นพื้นฐานสำคัญในการทำธุรกิจ จึงมุ่งเพิ่มศักยภาพ
  ในการดำเนินงานโดยใช้นโยบายให้บริการอย่างมีคุณภาพและประสิทธิภาพเทียบเท่ากับ
  ระดับสากล ยึดหลักให้ผู้ใช้บริการเปรียบเสมือนศูนย์กลางการทำงานทั้งหมด
  เพื่อนำเสนอบริการได้ตรงตามความต้องการของผู้ใช้บริการอย่างแท้จริง
  ให้ความสำคัญกับผู้ใช้บริการทุกกลุ่ม
  เพื่อตอบสนองความต้องการที่แตกต่างและได้ร่วมมือกับพันธมิตรทางธุรกิจที่มีความเชี่ยวชาญ
  ในธุรกิจที่แตกต่างกันออกไป
  ซึ่งทั้งไอเน็ตและพันธมิตรทางธุรกิจต่างไม่มีนโยบายที่จะนำกลยุทธ์ทางด้านราคามาใช้ในการแข่งขัน

ไอเน็ตได้ให้ความสำคัญกับการพัฒนาศักยภาพบุคคลากรของไอเน็ตให้มีความสามารถในการคิดค้นผลิตภัณฑ์
บริการและกลยุทธ์ทางการตลาดที่แตกต่าง ซึ่งสามารถสร้างมูลค่าเพิ่มหรือ Value Added
Service ให้แก่ผู้ใช้บริการ รวมทั้งเห็นความสำคัญของการเพิ่มศักยภาพ ในการทำงานของบุคลากร
โดยการส่งเสริมไอเน็ตให้เป็น “องค์กรแห่งการเรียนรู้ (Learning Organization)”
สำหรับพนักงานทุกคน

การเปลี่ยนแปลงที่สำคัญภายในองค์กร

  ในปี 2552 ไอเน็ตได้มีการเปลี่ยนแปลงที่สำคัญภายในองค์กร โดยมีรายละเอียดดังนี้

1. คณะกรรมการบริษัทได้มีมติแต่งตั้งนายธีระเมธ พกมณี เข้าดำรงตำแหน่งกรรมการ-
ผู้จัดการของไอเน็ต โดยผ่านการพิจารณาจากคณะกรรมการเฉพาะกิจสำหรับการสรรหา
President & CEO และมีการจัดตั้งคณะกรรมการประเมินผลการปฏิบัติงานของกรรมการผู้จัดการ
เพื่อประเมินและติดตามการดำเนินงาน

2. การปรับปรุงโครงสร้างภายในขององค์กรในปี 2552 เพื่อให้โครงสร้างการบริหาร
มีความเหมาะสมและเสริมสร้างประสิทธิภาพในการบริหารงาน

3. ไอเน็ตได้รับรองมาตรฐานระบบงาน ISO 9001:2008
สำหรับบริการลูกค้านิติบุคคลประเภทที่มีการเชื่อมต่อแบบ Dedicated Line (Node และ
MetroLAN) และ Internet Data Center : IDC) ภายใต้นโยบาย “ให้บริการคุณภาพสูง
ตรงตามความต้องการของลูกค้า โดยมี การปรับปรุงอย่างไม่หยุดยั้ง
เพื่อความพึงพอใจของผู้รับบริการทุกรายและจะรักษาไว้ซึ่งหลักการ ข้อกำหนดทางกฎหมาย
ข้อกำหนดที่เป็นสากล และมาตรฐานทางวิชาการที่ถูกต้อง” เป็นปีที่ 8

4. พัฒนาระบบความมั่นคงปลอดภัยสารสนเทศในองค์กร (Information Security
Management System : ISMS) อย่างต่อเนื่อง เพื่อช่วยให้ไอเน็ตสามารถลดโอกาสและ
ปัจจัยเสี่ยงที่จะมีผลกระทบต่อธุรกิจ และจัดการระบบความมั่นคงปลอดภัยของสารสนเทศได้
อย่างมีประสิทธิภาพ โดยมีการพิจารณาความปลอดภัยของข้อมูล ใน 3 องค์ประกอบ คือ 1)
Confidentiality มั่นใจได้ว่าเฉพาะผู้ที่มีสิทธิ์เท่านั้นที่สามารถเข้าถึงข้อมูลได้ 2) Integrity
มั่นใจได้ว่าข้อมูลถูกต้องครบถ้วนสมบูรณ์ ไม่ถูกเปลี่ยนแปลงหรือแก้ไข โดยผู้ที่ไม่ได้รับอนุญาต 3)
Availability มั่นใจได้ว่าข้อมูลพร้อมใช้งานอยู่เสมอ สำหรับผู้ที่มีสิทธิ์ในการเข้าถึงข้อมูล ทั้งนี้
การดำเนินการจะครอบคลุมถึงนโยบายการรักษาความปลอดภัย
หน่วยงานที่ดูแลการรักษาความปลอดภัย การบริหารสินทรัพย์
การจัดการความปลอดภัยของระบบทรัพยากรบุคคล การจัดการทางกายภาพและสภาพแวดล้อม
การจัดการการสื่อสารและการดำเนินงาน การควบคุมการเข้าถึงข้อมูล การจัดการ จัดหา พัฒนา
และดูแลรักษาข้อมูล กระบวนการจัดการเหตุการณ์
และการจัดการเพื่อให้ธุรกิจดำเนินได้ต่อเนื่องยามเกิดอุบัติภัย
ซึ่งทั้งหมดจะต้องผ่านการตรวจสอบตัวควบคุมวัดผลอย่างละเอียด
เพื่อให้มั่นใจได้ว่าไอเน็ตจะมีความมั่นคงปลอดภัยจากภัยคุกคามทางสารสนเทศ
ซึ่งจะส่งผลต่อความมั่นคงและการใช้บริการได้อย่างต่อเนื่องสำหรับลูกค้า ผู้ใช้บริการ
โดยปัจจุบันไอเน็ตอยู่ในระหว่างการเตรียมยื่นขอรับการรับรองตามมาตรฐาน ISO/IEC
27001:2005

5. ดำเนินการจัดทำ Balanced Scorecard และการบริหารความเสี่ยงที่เชื่อมโยงกับ
แผนกลยุทธ์หลักของไอเน็ต โดยสามารถเชื่อมโยงไปถึงระดับองค์กร ระดับพนักงาน
และเพิ่มความมั่นใจว่าไอเน็ตมีระบบควบคุมภายในที่ดีและมีการปฏิบัติตามการควบคุมภายในอย่างสม่ำเสมอ
โดยประสานงานกับหน่วยงานตรวจสอบภายในเพื่อแลกเปลี่ยนความรู้และข้อมูลเกี่ยวกับ
ความเสี่ยงที่อาจมีผลกระทบต่อไอเน็ต
อีกทั้งนำนโยบายและกรอบการบริหารความเสี่ยงไปพัฒนาให้เกิดการปฏิบัติอย่างต่อเนื่องทั่วทั้งองค์กรมีการให้ความรู้และความเข้าใจเพื่อสร้างวัฒนธรรมการบริหารความเสี่ยงในองค์กร
โดยจัดให้มีการสื่อสารเรื่องการบริหารความเสี่ยงแก่พนักงาน อย่างต่อเนื่อง
เพื่อสอดคล้องกับวิสัยทัศน์ พันธกิจ และกลยุทธ์ที่องค์กรกำหนด

^(โครงสร้างรายได้ของบริษัทและบริษัทย่อยโดยสรุป) 1/

+-----------------------------+------+------+------+---+-------+-----+
|                             |      |      |      |   |       |     |
+-----------------------------+------+------+------+---+-------+-----+
|                             | งบก  |      | งบก  |   | ง     |     |
|                             | ารเง |      | ารเง |   | บการเ |     |
|                             | ินรวม |      | ินรวม |   | งินรวม |     |
+-----------------------------+------+------+------+---+-------+-----+
| รายละเอียดของรายได้           | ปี    |      | ปี    |   | ปี     |     |
|                             | 2    |      | 2    |   | 2550  |     |
|                             | 552^ |      | 551^ |   | ^(1/) |     |
|                             | (1/) |      | (1/) |   |       |     |
+-----------------------------+------+------+------+---+-------+-----+
|                             | ล้า   | %    | ล้า   | % | ล     | %   |
|                             | นบาท |      | นบาท |   | ้านบาท |     |
+-----------------------------+------+------+------+---+-------+-----+
| 1. บริการเชื่อมต่ออินเทอร์เน็ต     | 25   | 4    | 27   | 4 | 4     | 52  |
| (Access Business)           | 0.49 | 3.55 | 2.71 | 6 | 06.29 | .71 |
|                             |      |      |      | . |       |     |
|                             |      |      |      | 1 |       |     |
|                             |      |      |      | 6 |       |     |
+-----------------------------+------+------+------+---+-------+-----+
| 2.                          | 31   | 5    | 30   | 5 | 3     | 45  |
| บริก                         | 8.56 | 5.39 | 7.89 | 2 | 54.02 | .93 |
| ารครบวงจรที่เกี่ยวข้องกับเทคโนโลยี |      |      |      | . |       |     |
|                             |      |      |      | 1 |       |     |
| สารสนเทศและการสื่อสาร         |      |      |      | 2 |       |     |
| (Business Solutions)^(2/)   |      |      |      |   |       |     |
+-----------------------------+------+------+------+---+-------+-----+
| รวมรายได้จากการดำเนินงาน      | 56   | 9    | 58   | 9 | 7     | 98  |
|                             | 9.05 | 8.94 | 0.60 | 8 | 60.31 | .65 |
|                             |      |      |      | . |       |     |
|                             |      |      |      | 2 |       |     |
|                             |      |      |      | 8 |       |     |
+-----------------------------+------+------+------+---+-------+-----+
| 3. รายได้อื่น^(3/)             | 6.08 | 1.06 | 1    | 1 | 10.43 | 1   |
|                             |      |      | 0.16 | . |       | .35 |
|                             |      |      |      | 7 |       |     |
|                             |      |      |      | 2 |       |     |
+-----------------------------+------+------+------+---+-------+-----+
| รายได้รวม                    | 57   | 10   | 59   | 1 | 7     | 100 |
|                             | 5.13 | 0.00 | 0.76 | 0 | 70.74 | .00 |
|                             |      |      |      | 0 |       |     |
|                             |      |      |      | . |       |     |
|                             |      |      |      | 0 |       |     |
|                             |      |      |      | 0 |       |     |
+-----------------------------+------+------+------+---+-------+-----+
| 4.                          | 1    | 1.93 | 1    | 1 | 8.82  | 1   |
| ส่วนแบ่งผลกำไรในบริษัทร่วม^(4/)  | 1.12 |      | 0.57 | . |       | .14 |
|                             |      |      |      | 7 |       |     |
|                             |      |      |      | 9 |       |     |
+-----------------------------+------+------+------+---+-------+-----+

หมายเหตุ : ^(1/) งบการเงินรวม ได้รวมงบการเงินเฉพาะของบริษัท และของบริษัทย่อย ได้แก่
บริษัท แมนดาลา คอมมูนิเคชั่น จำกัด

  ^(2/) รายได้จากบริการครบวงจรที่เกี่ยวข้องกับเทคโนโลยีสารสนเทศและการสื่อสาร
  (Business Solutions) หมายถึง
  รายได้จากการดำเนินงานแบบครบวงจรเพื่อตอบสนองความต้องการของ
  ลูกค้านอกเหนือจากบริการเชื่อมต่ออินเทอร์เน็ต (Access Business) ได้แก่
  รายได้บริการศูนย์ จัดเก็บข้อมูล (INET Data Center), รายได้บริการ Business
  Collaboration Solutions, รายได้บริการ E-Business & Media Services,
  รายได้บริการ Banking & Financial Services, รายได้บริการ ICT Services,
  รายได้บริการ Managed Security Solutions, และรายได้จากการขายอุปกรณ์คอมพิวเตอร์
  หรือ อุปกรณ์อื่น ๆ ที่เกี่ยวข้อง เป็นต้น

^(3/) รายได้อื่น ประกอบด้วย ดอกเบี้ยรับ และรายได้อื่น

  ^(4/) บริษัทรับรู้ส่วนได้เสียในผลกำไรของบริษัทร่วม (Equity Method)
  จากการลงทุนในหุ้นสามัญร้อยละ 40 ของบริษัท เน็ตเบย์ จำกัด